เป็นผื่นสีแดงเป็นจุดๆตรงหัวตรงปลาย และหนังหุ้มปลายก็เป็นผื่นแดง บางครั้งหลังมีเพศสัมพันธ์ หนังหุ้มจะแตกหรือตอนรูดหนังหุ้มปลาย หนังก็จะแตก เวลาโดนผ้า กางเกงใน จะแสบมาก เหมือนแพ้อะไรมาเลย ใช้ยาอะไรทาได้บ้างครับ รู้สึกแสบมากเวลาจับ และตอนอาบน้ำ เวลาใส่กางเกง
สวัสดีค่ะผื่นสีแดงบริเวณหนังหุ้มปลายอวัยวะเพศ อาจเกิดจาก-ปลายองคชาตอักเสบ โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง-ติดเชื้อโรคติดต่อทางเพศสัมพันธ์ เช่น หนองในแท้ หนองในเทียม-การแพ้ระคายเคืองต่อสารเคมีต่างๆ เช่น สบู่ น้ำหอม ผงซักฟอก รวมถึงถุงยางอนามัย-แผลจากการถลอกหรือเสียดสีการวินิจฉัยต้องอาศัยการตรวจร่างกายดูรอยโรคจริงร่วมด้วยควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วยการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า